**Z**abezpečenie jednotného postupu sprievodu klienta počas vyhlásenia núdzového stavu v ZSS.

Tento postup sa týka tých klientov, ktorým bolo nariadené vyšetrenie, alebo iný lekársky výkon v odbornej ambulancii, alebo v nemocnici.

**POSTUP**

1. Vedúca sestra / sestra telefonicky konzultuje potrebu vyšetrenia, alebo lekárskeho výkonu a požiada lekára o stanovisko. V prípade, že lekár trvá na návšteve ambulancie, alebo nemocnice, zapíše túto požiadavku do dokumentácie klienta.
2. Vedúca sestra / sestra objedná klienta na vyšetrenie na základe výmenného lístka / elektronického od všeobecného lekára pre dospelých.
3. Ak klient potrebuje zabezpečiť prevozovú sanitku na vyšetrenie, zabezpečí ju sestra. Ak sa sestre nepodarí získať prevozovú sanitku, požiada riaditeľa/ku v zmysle smernice o používanú služobného auta a vystaví potrebné dokumenty.
4. Sestra pripraví podklady k vyšetreniu: preukaz poistenca zdravotnej poisťovne, zdravotnú dokumentáciu na základe požiadavky lekára, výmenný lístok a pod.
5. Sestra poučí najskôr sprievod s možnými komplikáciami pri prevoze, ako aj o potrebe dodržiavania prísnych preventívnych opatrení z dôvodu rizika nákazy koronavírusom v ambulancii, alebo v nemocnici.

* Sprievod dostane na cestu ochranné rúško a jednorazové rukavice pre seba, pre klienta a náhradnú sadu, ak by došlo k strate, alebo k poškodeniu napríklad pri agresívnom správaní klienta, alebo zmätenému správaní sa klienta, respektíve pre nutnosť výmeny z dôvodu dlhého času používania ochranného rúška.
* Pred odchodom poučí sestra samotného klienta o potrebe dodržiavania prísnych preventívnych opatrení a dezinfekcie z dôvodu rizika nákazy koronavírusom počas cesty a v zdravotníckom zariadení.

1. Sestra oboznámi zamestnanca, ktorý bude vykonávať sprievod so základnými údajmi o PSS a s dôvodom, pre ktorý PSS musí navštíviť špecialistu, ktoré dostala od lekára, Upozorní na potrebu zabezpečenia pitného režimu.
2. Sprievod je oboznámený, čo si má zobrať so sebou na vyšetrenie:

* Dezinfekčný prostriedok na ruky s alkoholom
* Balená voda 1 x 500 ml
* Hygienické vreckovky obyčajné (počet kusov)
* Hygienické vreckovky vlhčené
* Uterák
* Inkontinenčné pomôcky (plienka, nohavičky, vložky) ak sú potrebné
* Vrecko na vracanie
* Finančnú hotovosť

1. Zamestnanec nasadí klientovi rúško ešte v zariadení- Sprievod vykonáva tak, aby sa obmedzilo stretnutie s cudzími ľuďmi. Preto dodržiava odstup spolu s klientom na dva metre a dezinfikuje podľa potreby ruky sebe aj klientovi. Situáciu počas cesty aj v samotnom zdravotníckom zariadení vyhodnocuje a prijíma operatívne rozhodnutia. S klientom udržiava príjemnú komunikáciu. V prípade zmeny zdravotného stavu, alebo nepredvídanej udalosti sa telefonicky spojí so sestrou.
2. Po návrate zo zdravotníckeho zariadenia rúško, ako aj jednorazové rukavice ešte pred vchodom do zariadenia vloží do igelitového vrecúška a podľa určeného postupu. Obaja si pred vstupom do ZSS dezinfikujú ruky. Nasadí si nové rúško. Na izbe klienta zamestnanec vykoná dekontamináciu oblečenia klienta, nechá klienta si umyť ruky  a prezlečie klienta do čistých šiat.
3. Zamestnanec podá ústne aj písomne hlásenie o sprievode hlavnej sestre / sestre, ktorá má službu.
4. Klientov zdravotný stav je v nasledujúcich dňoch sledovaný vo zvýšenej miere.